Angela Merkel, în discuții cu Vladimir Putin pentru vaccinul Sputnik V. Rusia așteaptă ca serul ei să fie evaluat.
Angela Merkel este dispusă să colaboreze cu Putin pentru vaccin. Vaccinul Sputnik V este în faza a treia de testare. Ungaria este prima țară europeană care a aprobat vaccinul Sputnik V.
Angela Merkel este dispusă să colaboreze cu Vladimir Putin, pentru a grăbi producția vaccinului Sputnik V. "Am discutat cu preşedintele Putin despre acest lucru. Se tot spune că Rusia are acest vaccin Sputnik V. Dacă vor, atunci să colaborăm. Cred că, trecând peste toate disensiunile politice, care în acest moment sunt majore, se poate colabora în timpul unei pandemii în domeniul umanitar", a declarat cancelarul german.Să știi că, în vară, Putin a bătut și la poarta lui Macron, ca să producă vaccinul la Institutul Pasteur, dar a fost refuzat. Serul rusesc a fost aprobat totuși în prima țară europeană, Ungaria, care este în discuții și cu chinezii, pentru vaccinul Sinovac.Rușii au depus dosarul și la Agenția Europeană a Medicamentului și așteaptă ca vaccinul lor să fie evaluat.